Predkladacia správa

	Návrh na poverenie alternátov na uvedenie alebo odôvodnenie materiálov vlády v Národnej rade SR má nahradiť doterajšie poverenia uvedené v uznesení vlády SR č. 298/2000.

	Návrh nemá finančný, ekonomický, environmentálny vplyv ani vplyv na zamestnanosť ani na tvorbu pracovných miest.

	Každý z podpredsedov vlády a ministrov má dvoch alternátov.  Okrem toho minister zahraničných vecí je alternátom pre návrhy na vyslovenie súhlasu Národnej rady Slovenskej republiky s medzinárodnými zmluvami a vyslaním ozbrojených síl mimo územia SR a prítomnosťou zahraničných ozbrojených síl na území SR, podpredseda vlády pre európsku integráciu, ľudské práva a menšiny pre všetky materiály súvisiace so zahraničnou pomocou a európskou integráciou a podpredseda vlády a minister spravodlivosti pre všetky legislatívne návrhy. 

	Doterajšie poverenia ostávajú tiež platné a aj v budúcnosti možno poveriť pre jednotlivé materiály aj ďalších alternátov. 

	Návrh bol predložený na pripomienkové konanie všetkým členom vlády. Pripomienky uplatnené v rámci medzirezortného pripomienkového konania boli do materiálu zapracované.

	Materiál sa predkladá na rokovanie vlády bez rozporu.